大寒早行
作者：石介
朝代：宋

paragraphs: 萬動皆休迹，五更獨鳴鞭。
星霜結淒色，風霰過長川。
草暖犬猶睡，河冰馬不前。
城牆多有穴，村屋半無煙。
餓虎寒猶吼，妖狐怪不眠。
山空亂猿叫，樹折一雞顛。
幾處爐爣炭，何人坐有[H。
70x]氊。
崎嶇轉行路，凜冽逼窮年。
脚指兩箇落，衫裳百孔穿。
噓唏鼻纔潤，僵直手難拳。
身固凍不死，志當窮且堅。
四方丈夫事，誰爲淚潺湲。